Pta-man kritiek ná aanval by huisArgieffoto: SAPD/Facebook ŉ 52-jarige man is in ŉ kritieke toestand na ŉ hospitaal geneem nadat hy Dinsdag in die vroeë oggendure verskeie kere tydens ŉ beweerde huisroof in Pretoria geskiet is. Athlenda Mathe, woordvoerder van Netcare 911, het gesê die voorval het omstreeks 03:00 in Danville in die weste van die stad plaasgevind. “Volgens inligting van die toneel is die man verskeie kere geskiet en gewond tydens ŉ mislukte roofpoging by sy woning,” het Mathe gesê. Met paramedici se aankoms is die man in ŉ kritieke toestand aangetref. Hy is op die toneel gestabiliseer en na ŉ nabygeleë hospitaal geneem vir behandeling. Meer inligting oor die voorval is nie dadelik beskikbaar nie. Maroela Media het navraag by die polisie gedoen en wag vir terugvoer. Lees die opvolgberig hier: Polisieman in Pta geskiet